钦定古今图书集成/明伦汇编/宫闱典/第072卷 > 《册太子礼毕赦文》崔群
## 钦定古今图书集成/明伦汇编/宫闱典/第072卷 > 《册太子礼毕赦文》崔群

“王者司牧黎元，绍膺统绪，必建储贰，以贞家邦。”故《春
秋》垂冢祀之文，《易象》著震方之位。朕属承景运，嗣守
丕图，稽前王之令谟，奉列圣之彝训。上以严宗祧之
顾，下以系亿兆之心，无疆之休，用崇主鬯。祗荷成宪，
敢怠于怀。皇太子恒，忠孝温文，率义由礼，宽粹庄重，
自诚而明。庆灵所积，姿器夙茂，能辨南阳之牍，允符
东海之贵。承华载启，命以居之。撰吉展仪，神人允洽。
举是典册，授之轩墀。百辟在庭，四方来贺。以言“承序，
所感则深。永惟国本，为庆滋大。宜弘钦恤之令，亦覃
命赐之恩。与众共之，无远不被。可大赦天下。”